b'\n_START_ARTICLE_\nMedalja Thomasa Kellerja\n_START_PARAGRAPH_\nMedalja Thomasa Kellerja je medalja, ki jo podeljuje Svetovna vesla\xc5\xa1ka zveza (FISA) za izjemne dose\xc5\xbeke v mednarodnem merilu v vesla\xc5\xa1kem \xc5\xa1portu. Medalja je najvi\xc5\xa1je priznanje, ki ga lahko dobi vesla\xc4\x8d, podeli pa se mu do pet let po njegovi upokojitvi. Poleg \xc5\xa1portnih dose\xc5\xbekov se s to medaljo nagrajuje tudi izjemen \xc5\xa1portni duh vesla\xc4\x8da._NEWLINE_Medalja nosi ime Thomasa Kellerja, predsednika FISE med letoma 1958 in 1989.'